۱۴۴۶-۱-۲۶ تاریخ نشر شوی خبرونه ننګرهار نن پنجشنبه د محرم د میاشتې پر ۲۶مه، د افغانی سرې میاشتې له لوری د ننګرهار ولایت د جلال آباد ښار اړوند په مختلفو سیمو کې د سختو ورښتونو له امله له ۱۵۰ زیانمنو شویو او اړمنو کورنیو سره په ټولیزه توګه د ۱۲.۳۹۰ ټنه خوراکی توکو مرسته ترسره شوه. یاده مرسته چې د ترکیې هېواد د سرې میاشتې له لوری چمتو شوې وه؛ هرې کورنۍ ته ۸۲.۶ کیلو خوراکی توکی چې اوړه، وریژې، غوړی، لوبیا، بوره، روب، شین چای، مکرونی، مالګه او بیسکوټ په کې شامل وو؛ ورکړل شول. مرکزی ریاست نن پنجشنبه د محرم الحرام میاشتې پر ۲۶ مه، د افغانی سرې میاشتې د رهبرۍ ناسته د یادې ادارې د سرپرست عمومی رئیس ښاغلی شـ.ـیـ.ـخ الحـ.ـ.ـدیث شـ.ـ.ـهـاب الـ.ـ.ـدین دلاور په مشرۍ ترسره شوه. په ناسته کې چې د افغانی سرې میاشتې مرستیال او د مرکزی ریاست ځینو رئیسانو هم ګډون درلود، د یو لړ مهمو موضوعاتو په اړه بحث او د یادې ادارې پر ځان د بسیاینې او د عوایدو د کچې لوړولو په اړه د نظریاتو تبادله او اړینې پرېکړې وشوې. همدا راز د افغانی سرې میاشتې سرپرست عمومی رئیس اړونده مسٸولینو ته د بحث شوو موضوعاتو د تعقیب ترڅنګ ځینې لارښوونې او لازمې سپارښتنې هم وکړې. غور افغانی سرې میاشتې په تېرو ۳۰ ورځو کې د خپلو دوو ګرځنده روغتیایی ټیمونو او یو ثابت کلینیک پر مټ د غور ولایت په بېلابېلو سیمو کې ۸۵۹۸ تنو ناروغانو ته روغتیایی خدمات وړاندې کړی. د یادو ناروغانو له جملې د ۳۶۰۷ تنه داخله ناروغانو معاینات او درملنه شوې، ۶۳۵ مېرمنو ته له زېږون وړاندې او وروسته معاینات ترسره شوی، ۱۰۷۹ مېرمنو او ماشومانو ته مختلف واکسینونه تطبیق شوی، د ۱۰۶ ټپیانو پانسمان شوی، ۱۳۸ مېرمنو ته د کورنی تنظیم په اړه پوهاوی ورکړل شوی او ۷۸ خوارځواکو ماشومانو ته د ځانګړو خوراکی توکو د ورکړې ترڅنګ ۲۹۵۵ تنو ته د روغتیا ساتنې په برخه کې عامه پوهاوی هم ورکړل شوی.